
[image: ]

AKCINĖS BENDROVĖS TURTO BANKO
GENERALINIS DIREKTORIUS

ĮSAKYMAS
DĖL VALSTYBĖS NEKILNOJAMOJO TURTO NUOMOS

2026 m. liepos 24 d. Nr. ĮSK-NT-50
Vilnius


[bookmark: sutarties_data][bookmark: sutarties_nr1]Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalimi, 10 straipsnio 2 dalies 3 punktu, 3 dalimi, Lietuvos Respublikos centralizuotai valdomo valstybės turto valdytojo įstatymo 3 straipsnio 1 dalies 1 punktu, 4 straipsnio 1 dalies 1, 8 punktais, 8 dalimi, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“ bei atsižvelgdamas į tai, kad biudžetinė įstaiga Lietuvos kariuomenė pagal 2026 m. gegužės 18 d. Centralizuotai valdyti perduoto administracinio nekilnojamojo turto ir kito su juo perduoto nekilnojamojo turto nuomos sutartį Nr. 2026-S4-255/NTS-27 nuomojasi valstybės įmonės Turto banko patikėjimo teise valdomas administracinės paskirties patalpas, esančias Vytauto Didžiojo g. 94, Pakruojyje, 
n u s p r e n d ž i u išnuomoti biudžetinei įstaigai Lietuvos kariuomenei iki 2036 m. gegužės 18 d. jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu akcinės bendrovės Turto banko patikėjimo teise valdomą nekilnojamąjį turtą Pakruojyje, Vytauto Didžiojo g. 94: 
1. Garažo patalpą (pastato unikalus numeris – 6597-0000-2016, išnuomojamos patalpos indeksas – 1-10, išnuomojamos patalpos bendras plotas – 26,19 kv. metro).
2. 0,03 dalį kiemo statinių (unikalus numeris – 6597-0000-2027).
3. 0,03 dalį lietaus nuotekų tinklų (unikalus numeris – 4400-1474-7149).
4. 0,03 dalį vandentiekio tinklų (unikalus numeris – 4400-1474-7070).
5. 0,03 dalį buitinių nuotekų tinklų (unikalus numeris – 4400-1474-7105).

